**Številka: 042-2/2025-4**

**Datum: 7. 4. 2025**

Državna volilna komisija (v nadaljevanju: DVK) je na podlagi 39. in 46. člena Zakona o referendumu in o ljudski iniciativi (Uradni list RS, št. 26/07 – UPB, 6/18 – odl. US, 52/20 in 30/24) na 2. seji, dne 7. 4. 2025, sprejela

**S K L E P**

**o obliki in vsebini glasovnice**

**na zakonodajnem referendumu o Zakonu o dodatku k pokojnini za izjemne dosežke na področju umetnosti** **(ZDPIDU)**

Za izvedbo glasovanja na zakonodajnem referendumu o Zakonu o dodatku k pokojnini za izjemne dosežke na področju umetnosti (ZDPIDU), ki bo v nedeljo, 11. 5. 2025, se določi:

1. glasovnica je v velikosti formata A5, tip pisave Arial, velikost 14 in je bele barve,

1. na sredini zgoraj je zapisan naslov: ʺGLASOVNICA za glasovanje na zakonodajnem referendumu o Zakonu o dodatku k pokojnini za izjemne dosežke na področju umetnosti (ZDPIDU) v nedeljo, 11. 5. 2025ʺ,
2. za naslovom sledi navodilo, ki se glasi: ʺGlasuje se tako, da se obkroži beseda »ZA« ali beseda »PROTI«.ʺ,
3. za navodilom sledi referendumsko vprašanje: ʺAli ste za to, da se uveljavi Zakon o dodatku k pokojnini za izjemne dosežke na področju umetnosti (ZDPIDU), ki ga je sprejel Državni zbor na seji dne 30. 1. 2025?ʺ,
4. pod referendumskim vprašanjem je beseda »ZA« na levi strani in beseda »PROTI« na desni strani,
5. na sredini spodaj je odtisnjen žig Državne volilne komisije.

**O b r a z l o ž i t e v:**

Zakon o referendumu in o ljudski iniciativi (Uradni list RS, št. 26/07 – UPB, 6/18 – odl. US in 52/20 in 30/24; v nadaljevanju ZRLI) v 46. členu določa, da glasovnica vsebuje vprašanje, o katerem se odloča na referendumu, in navodilo o načinu glasovanja. Glasuje se tako, da glasovalec obkroži na glasovnici besedo »za« ali »proti«.

Državna volilna komisija je s tem sklepom določila obliko in vsebino glasovnice na zakonodajnem referendumu o Zakonu o dodatku k pokojnini za izjemne dosežke na področju umetnosti (ZDPIDU), ki bo v nedeljo, 11. 5. 2025.

DVK je sprejela ta sklep na podlagi 39. in 46. člena ZRLI v povezavi s 46. členom Poslovnika DVK (Uradni list RS, št. 10/20) v sestavi: predsednik Peter Golob, člani Mitja Šuligoj, Marjan Jarkovič, Terezija Trupi, Drago Zadergal in namestnik člana dr. Janez Pogorelec. Sklep je sprejela soglasno.

 Peter Golob

predsednik

Priloga: vzorec besedila glasovnice

**G L A S O V N I C A**

za glasovanje na zakonodajnem referendumu o Zakonu o dodatku k pokojnini za izjemne dosežke na področju umetnosti (ZDPIDU) v nedeljo, 11. 5. 2025

Navodilo:Glasuje se tako, da se obkroži beseda »ZA« ali beseda »PROTI«.

Referendumsko vprašanje:

**Ali ste za to, da se uveljavi Zakon o dodatku k pokojnini za izjemne dosežke na področju umetnosti (ZDPIDU), ki ga je sprejel Državni zbor na seji dne 30. 1. 2025?**

**ZA** **PROTI**

urejen žig

DVK